# Abd al-Malik ben Ahmed Imad al-Dawla

### De Viquipèdia

Abu Marwan Abd al-Malik ben Ahmed Imad al-Dawla fou el darrer emir de Saragossa. Va governar el 1110 i era membre de la dinastia dels Banu Hud. Va succeir al seu pare Abu Djafar Ahmed II Ibn Yusuf al-Mustain.

El nou emir almoràvit Ali ben Yusuf ben Tashfin va decidir suprimir el darrer regne musulmà que restava i el 29 de juny del 1110 va ocupar Saragossa. Abd al-Malik es va retirar a la fortalesa de Ruta (Rueda de Jalón). Els almoràvits van nomenar governador a Muhammad ben al-Hadj i més tard a Abu Bakr Ibn Ibrahim al-Sahrawi (Ibn Tifalwit) que de fet van actuar com emirs (el segon va tenir com a visir al conegut filòsof Avempace o Ibn Badjdja). El 18 de desembre de 1118 Alfons I d'Aragó va conquerir Saragossa. Abd al-Malik va continuar resistint a Rueda del Jalón on va morir l'estiu del 1130. El va succeir el seu fill Abu Djafar Ahmad III ben Abd al-Malik Ibn Hud al-Mustansir Saif ed-Dawla.

Obtingut de "http://ca.wikipedia.org../../../a/b/d/Abd_al-Malik_ben_Ahmed_Imad_al-Dawla_d8e7.html"

Categoria: Reis musulmans

##### Views

- Article
- Discussió
- Revisió actual

##### Cerca